# Elisabeth Niggemann

Elisabeth Niggemann (nascuda a Dortmund, el 2 d'abril de 1954) és una bibliotecària alemanya especialitzada en la digitalització de documents del patrimoni cultural. De 1999 a 2019, va exercir com a directora general de la Biblioteca Nacional d'Alemanya.

## Educació i carrera

A la universitat va estudiar biologia i anglès, rebent un doctorat.en biologia de la Universitat del Ruhr de Bochum. Niggemann va començar la seva carrera a les biblioteques el 1987 a la Biblioteca Nacional de Medicina d'Alemanya com a cap del departament d'adquisicions. El 1989, va esdevenir cap de catalogació i indexació de matèries a la Biblioteca Universitària i Estatal de la Universitat de Düsseldorf. El 1994, es va convertir en directora d'aquesta biblioteca. De 1990 a 1995 també va donar classes de biblioteconomia i ciències de la informació a la Universitat Heinrich Heine. Niggemann es va convertir en directora general de la Biblioteca Nacional d'Alemanya el 1999. El 2019, va anunciar la seva jubilació, amb Frank Scholze ocupant el seu lloc com a director general a partir de l'1 de gener de 2020.

## Lideratge bibliotecari

El 2010, Niggemann ha estat membre del Comité des Sages, el grup de reflexió d'alt nivell de la Unió Europea, que examinava la digitalització del patrimoni cultural d'Europa. Va presidir la Conferència de Directors de Biblioteques Nacionals de Europa (CENL), una xarxa de biblioteques nacionals d'Europa, entre 2005 i 2011. Durant aquest període va ser la primera presidenta de la Fundació Europeana, del 2007 al 2011, ajudant a posar en marxa i consolidar la plataforma digital del patrimoni cultural europeu. El setembre de 2017 va ser reelegida de nou com a presidenta, liderant el Patronat de la Fundació per mantenir la sostenibilitat d'Europeana. Niggemann és una de les editores de la Zeitschrift für Bibliothekswesen und Bibliographie. També ha escrit o coescrit diversos informes sobre estratègies de patrimoni cultural, com ara The New Renaissance (2011) i Fachinformationsdienste statt Sondersammelgebiete (2014).
El març de 2018, Niggeman va ser guardonada com a Cavalier de l'Ordre des Arts et des Lettres pel govern francès.

## Referències

* 1 2 Sperber, Katharina. «"Flirten Sie im Lesesaal"» (en alemany). Frankfurter Rundschau, 19-01-2019. [Consulta: 5 abril 2024].
* 1 2 «Elisabeth Niggemann, Deutsche Nationalbibliothek: Profile and Biography» (en anglès). bloomberg.com. [Consulta: 5 abril 2024].
* 1 2 «Dr ELISABETH NIGGEMANN». sdg-master.com. [Consulta: 5 abril 2024].
* ↑ «Deutsche Nationalbibliothek - History». Deutsche Nationalbibliothek, 05-08-2016. Arxivat de l'original el 2016-08-05. [Consulta: 5 abril 2024].
* ↑ «Frank Scholze replaces Elisabeth Niggemann as the Director General of the German National Library» (en anglès). Deutsche Nationalbibliothek, 13-12-2019. [Consulta: 5 abril 2024].
* 1 2 3 4 «Meet Elisabeth Niggemann, elected Chairman of Europeana Foundation» (en anglès). Europeana Pro. 4, 4 October 2017.. [Consulta: 5 abril 2024].
* ↑ «Digital Agenda: "Comité des Sages" calls for a "New Renaissance" by bringing Europe's cultural heritage online». Press Corner. European Comission, Brussels, 10 January 2011. [Consulta: 5 abril 2024].
* ↑ Niggemann, Elisabeth. «The importance of open data to national libraries». IFLA World Library and Information Congress: 78th IFLA General Conference and Assembly | World Library and Information Congress, 2012. [Consulta: 5 abril 2024].
* ↑ «Meet Elisabeth Niggemann, elected Chairman of Europeana Foundation» (en anglès). pro.europeana.eu. [Consulta: 5 abril 2024].
* ↑ Lévy, M., Niggemann, E., De Decker, J (eds). The new renaissance: Report of the Comité des Sages on bringing Europe's cultural heritage online. Oficina de Publicaciones de la Unión Europea, 2011. DOI DOI:10.2759/45571. https://data.europa.eu/doi/10.2759/45571. ISBN 978-92-79-19272-2.
* ↑ «Nachruf: „…Leben in wachsenden Ringen…“ (Rainer Maria Rilke) – Zum Gedenken an Fritz Funke (1920–2018) v. Stephanie Jacobs / Menschen in Bibliotheken: Gabriele Beger mit Bundesverdienstkreuz ausgezeichnet / Elisabeth Niggemann erhält den Titel Chevalier de l’Ordre des Arts et des Lettres - JPortal». Zeitschrift für Bibliothekswesen und Bibliographie, Fri Jun 15 2018. DOI: https://doi.org/http://dx.doi.org/10.3196/18642950186523204. [Consulta: 5 abril 2024].